ประกาศคณะกรรมการประมงประจำจังหวัด จังหวัดหนองบัวลำภู เรื่อง กำหนดฤดูปลาที่มีไข่และวางไข่เลี้ยงลูกกำหนดชนิด ขนาดและวิธีใช้เครื่องมือทำการประมง 
ประกาศคณะกรรมการประมงประจำจังหวัด จังหวัดหนองบัวลำภู
ประกาศคณะกรรมการประมงประจำจังหวัด
จังหวัดหนองบัวลำภู
เรื่อง
กำหนดฤดูปลาที่มีไข่และวางไข่เลี้ยงลูกกำหนดชนิด ขนาด และวิธีใช้เครื่องมือทำการประมง
 

ด้วยปรากฏว่า
ช่วงระยะเวลาของฤดูปลาน้ำจืดมีไข่และวางไข่เลี้ยงลูกในท้องที่บางจังหวัด มีความแตกต่างกันออกไปตามสภาพของภูมิประเทศดินฟ้าอากาศและสิ่งแวดล้อมที่มีอิทธิพลต่อการวางไข่แพร่พันธุ์ของสัตว์น้ำซึ่งไม่ตรงตามฤดูปลาที่มีไข่และวางไข่เลี้ยงลูกที่ได้กำหนดไว้ในประกาศกระทรวงเกษตร
ลงวันที่ 17 เมษายน 2507
เป็นเหตุให้มาตรการในการอนุรักษ์สัตว์น้ำในฤดูดังกล่าวในท้องที่บางจังหวัดไม่ประสบผลสำเร็จเท่าที่ควร
สมควรปรับปรุงแก้ไขให้ถูกต้องตามข้อเท็จจริงและบังเกิดประโยชน์ในการอนุรักษ์สูงสุด

อาศัยอำนาจตามความในมาตรา ๒๘ วรรคหนึ่ง (๓) และมาตรา ๗๑ (๒)
แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัด จังหวัดหนองบัวลำภู
ออกประกาศไว้ ดังต่อไปนี้

ข้อ
๑ เมื่อประกาศฉบับนี้มีผลบังคับใช้แล้วให้งดประกาศจังหวัดหนองบัวลำภู
เรื่อง กำหนดฤดูปลาที่มีไข่และวางไข่เลี้ยงลูกกำหนดชนิด ขนาด และวิธีใช้เครื่องมือทำการประมง
ลงวันที่ ๗ มิถุนายน ๒๕๔๘ เฉพาะภายในเขตท้องที่จังหวัดหนองบัวลำภูเสีย

ข้อ
๒ ฤดูปลาที่มีไข่และวางไข่เลี้ยงลูกในน่านน้ำจืดในท้องที่จังหวัดหนองบัวลำภู
ให้มีการกำหนด ตั้งแต่วันที่ ๑๖ เดือนมิถุนายน ถึงวันที่ ๑๕ เดือนตุลาคมของทุกปี

ข้อ
๓ ในฤดูที่กำหนดในข้อ ๒
ห้ามมิให้ผู้ใดทำการประมงด้วยเครื่องมือทำการประมง หรือด้วยวิธีใด ๆ ในน่านน้ำจืดในท้องที่จังหวัดหนองบัวลำภูโดยเด็ดขาด
เว้นแต่
(ก)
ทำการประมงในที่จับสัตว์น้ำด้วยเครื่องมือทำการประมงตามชนิดขนาดและวิธี
ดังต่อไปนี้
๑.
เบ็ดทุกชนิด เว้นแต่เบ็ดราว
๒.
ตะแกรง สวิง ช้อน ยอ และชนางซึ่งมีขนาดปากกว้างไม่เกิน ๒ เมตร
๓.
ไซ ตุ้ม อีจู้ ลัน โปง และโทง
เครื่องมือดังกล่าวในข้อ
๒ มิให้ทำการประมงด้วยวิธีประดาตั้งแต่สามเครื่องมือขึ้นไป
๔.
ทำการประมงในบ่อเลี้ยงสัตว์น้ำ
(ข)
ทำการประมงเพื่อประโยชน์ทางวิชาการหรือรวบรวมลูกสัตว์น้ำหรือสัตว์น้ำในวัยอ่อนเพื่อวัตถุประสงค์ในการเพาะเลี้ยง
โดยได้รับอนุญาตจากอธิบดีกรมประมงเป็นหนังสือ

ข้อ
๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๒๘
กันยายน พ.ศ. ๒๕๕๙
พศิน โกมลวิชญ์
ผู้ว่าราชการจังหวัดหนองบัวลำภู
ประธานคณะกรรมการประมงประจำจังหวัด
จังหวัดหนองบัวลำภู







ปริยานุช/จัดทำ
๒๘ พฤศจิกายน
๒๕๕๙

ชนิกา/ตรวจ
๓๐ พฤศจิกายน
๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๒๗๑ ง/หน้า ๓๔/๒๔ พฤศจิกายน ๒๕๕๙